Òrganizatorowie prażą nié le zagwësnic òsoblëwi czas dzãka karnóm na binie, le téż stwòrzëc wiôldżé, masowé karaòke. Do spiéwù zachãcony mô bëc kòżdi ùczãstnik Zjôzdu. Kùńc tegò rokù to dlô samòrządu w Lëzënie czas dopinaniô logisticznëch kwestiów. Ò stanie pòkrokù robòtë rzekł wójt gminë Lëzëno Jarosłôw Wejer. Zjôzdowi tradicjowò mdze towarzëc przëjôzd Transcassubie – szpecjalny banë dlô ùczãstników. Z banhòfù wedle planu mdze przemarsz do kòscoła sw. Wawrzińca, pò Mszë Swiãti ùczãstnicë farwnym kòrowòdã przeńdą całą wies do sztadionu niedalek Widzawiszczowò-Spòrtowi Halë, dze to dô artistny dzél. To mdze drëdżi w hisorie Zjôzd, jaczi bądze nié w gardze, le na wsë i pierszi, jaczégò òrganizatorã je wiejskô gmina.